Neuvoston asetus (EHTY, EY, Euratom) N:o 1923/94, annettu 25 päivänä heinäkuuta 1994, Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta



Virallinen lehti nro L 198 , 30/07/1994 s. 0004 - 0005

Suomenk. erityispainos Alue 1 Nide 3 s. 0157

Ruotsink. erityispainos Alue 1 Nide 3 s. 0157



NEUVOSTON ASETUS (EHTY, EY, EURATOM) N:o 1923/94, annettu 25 päivänä heinäkuuta 1994, Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan, ottaa huomioon Euroopan talousyhteisön perustamissopimuksen ja erityisesti sen 209 artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon komission ehdotuksen, () ottaa huomioon Euroopan parlamentin lausunnon, () ottaa huomioon tilintarkastustuomioistuimen lausunnon, () sekä katsoo, että olisi annettava aiheelliset säännökset talous- ja sosiaalikomitean aseman vahvistuttua ja alueiden komitean perustamisen johdosta, sopimukset mahdollistavat oikeusasiamiehen nimeämisen; olisi määrättävä tarpeellisista varainhoidollisista säännöksistä, jotka takaavat oikeusasiamiehen riippumattomuuden, olisi muutettava Euroopan yhteisöjen yleiseen talousarvioon sovellettavaa 21 päivänä joulukuuta 1977 annettua varainhoitoasetusta, ON ANTANUT SEURAAVAN ASETUKSEN: 1 artikla Muutetaan varainhoitoasetusta seuraavasti: 1) Korvataan 7 artikla 3 kohdan ensimmäinen alakohta seuraavasti: "3. Komissio toimittaa budjettivallan käyttäjälle viimeistään helmikuun 15 päivänä siirtämistä koskevat asianmukaisesti perustellut pyynnöt, jotka Euroopan parlamentti, neuvosto, yhteisön tuomioistuin ja tilintarkastustuomioistuin, talous- ja sosiaalikomitea, alueiden komitea ja se itse ovat esittäneet niiden määrärahojen osalta, joita voidaan siirtää 1 kohdan a alakohdan mukaisesti,"2) Muutetaan 12 artikla seuraavasti: a) korvataan 1 alakohta seuraavasti: "Euroopan parlamentti, neuvosto, yhteisön tuomioistuin, tilintarkastustuomioistuin, talous- ja sosiaalikomitea ja alueiden komitea laativat ennen kunkin vuoden heinäkuun 1 päivää ennakkoarvion tuloistaan ja menoistaan tulevaa varainhoitovuotta varten." b) korvataan 2 alakohta seuraavasti: "oikeusasiamies toimittaa Euroopan parlamentille ennen kunkin vuoden toukokuun 1 päivää ennakkoarvion tuloistaan ja menoistaan tulevaa varainhoitovuotta varten." 3) Korvataan 14 artiklan 1 alakohta seuraavasti: "Komissio voi omasta aloitteestaan ja tarvittaessa Euroopan parlamentin, neuvoston, yhteisön tuomioistuimen, tilintarkastustuomioistuimen, talous- ja sosiaalikomitean ja alueiden komitean pääluokan osalta näiden pyynnöstä saattaa neuvoston käsiteltäväksi oikaisukirjelmän, joka muuttaa alustavaa talousarvioesitystä, sellaisten uusien olosuhteiden perusteella, jotka eivät olleet tiedossa sitä laadittaessa." 4) Korvataan 15 artiklan 4 kohta seuraavalla tekstillä: "4. Komissio toimittaa budjettivallan käyttäjälle Euroopan parlamentin, neuvoston yhteisön tuomioistuimen, tilintarkastustuomioistuimen, talous- ja sosiaalikomitean ja alueiden komitean esittämät täydentävää ja/tai korjaavaa lisätalousarviota koskevat pyynnöt. Se voi liittää niihin poikkeavan lausunnon." 5) Korvataan 19 artiklan 1 kohta seuraavasti: "1. Talousarvioon kuuluu: - yleinen taulukko tuloista, - Euroopan parlamentin, neuvoston, komission, yhteisön tuomioistuimen ja tilintarkastustuomioistuimen pääluokat, jotka on jaoteltu menotaulukoihin ja tulotaulukoihin. Oikeusasiamiehen tulot ja menot otetaan Euroopan parlamentin pääluokkaan ja esitetään tulo- ja menotaulukkona, jaoteltuna samalla tavoin ja samoja sääntöjä noudattaen kuin talousarvion pääluokat. Talous- ja sosiaalikomitean ja alueiden komitean tulot ja menot otetaan erityiseen pääluokkaan, joka eritellään seuraavasti: - "A osa" talous- ja sosiaalikomiteaa varten, - "B osa" alueiden komiteaa varten, - "C osa" yhteistä organisaatiorakennetta varten Komission pääluokkaan kuuluvat: - asetuksen "A osa" henkilöstömenoja ja toimielimen hallinnollista toimintaa varten. Euroopan yhteisöjen virallisten julkaisujen toimiston tulot ja menot merkitään tämän osan liitteeseen. - "B osa", johon tarpeen mukaan kuuluu useampia alaluokkia, toimintamenoja varten." 6) Korvataan 20 artiklan 3 kohdan ensimmäinen luetelmakohta seuraavasti: "henkilöstön määrää kuvaava taulukko, jossa vahvistetaan talousarvion jokaisen pääluokan osalta palkkaluokittain jokaisella ura-alueella ja jokaisella johdon ura-alueella niiden pysyvien ja väliaikaisten toimien määrä, jotka voidaan täyttää talousarvion määrärahojen asettamissa rajoissa. Hankintakeskuksen henkilöstön määrä merkitään erikseen komission henkilöstön määrää kuvaavaan taulukkoon. Oikeusasiamies merkitään selvästi Euroopan parlamentin taulukkoon. Talous- ja sosiaalikomitean, alueiden komitean ja niiden yhteisen organisaatiorakenteen henkilöstön määrä merkitään selvästi niiden omaan erityiseen pääluokkaan." 7) Muutetaan 22 artikla seuraavasti: a) Korvataan 2 kohta seuraavasti: "2. Komissio uskoo Euroopan parlamentille, neuvostolle, yhteisön tuomioistuimelle, tilintarkastustuomioistuimelle, talous- ja sosiaalikomitealle sekä alueiden komitealle tarpeellisen toimivallan niitä vastaavien talousarvion pääluokkien toteuttamiseksi. Talous- ja sosiaalikomitea sekä alueiden komitea siirtävät yhteisellä sopimuksella tulojen ja menojen hyväksyjän toimivallan yhteisen organisaatiorakenteen C osan hallinnolliselle valtuutetulle ja vahvistavat tämän valtuutuksen rajat sekä ehdot." b) Korvataan 5 artikla seuraavasti: "5. Oikeusasiamies, talous- ja sosiaalikomitea ja alueiden komitea rinnastetaan tätä asetusta sovellettaessa yhteisöjen toimielimiin, jollei toisin säädetä. Talous- ja sosiaalikomitean sekä alueiden komitean yhteistä organisaatiorakennetta varten laaditaan analyyttinen kirjanpito, jonka perusteella on mahdollista määrittää talousarvion toteuttamisen perusteella kummallekin elimelle suoritettujen palvelujen osuus." 8) Korvataan 24 artiklan ensimmäinen alakohta seuraavasti: "Kukin toimielin nimeää varainhoidon valvojan. Talous- ja sosiaalikomitea sekä alueiden komitea nimeävät varainhoidon valvojan yhteisellä sopimuksella." 9) Korvataan 25 artiklan toinen alakohta seuraavasti: "Tilinpitäjän nimeää toimielin. Talous- ja sosiaalikomitea sekä alueiden komitea nimeävät tilinpitäjän yhteisellä sopimuksella." 10) Muutetaan 26 artikla seuraavasti: a) Korvataan 2 kohdassa toinen alakohta seuraavasti: "Yhteisön tuomioistuin, tilintarkastustuomioistuin, sosiaali- ja talouskomitea sekä alueiden komitea - viimeksi mainitut omalta osaltaan ja yhteisellä päätöksellä yhteisen organisaatiorakenteen osalta - voivat omissa talousarvion pääluokissaan tehdä jokaisessa luvussa siirtoja momentista toiseen. Ne antavat budjettivallan käyttäjälle ja komissiolle tiedon asiasta kolme viikkoa ennen näiden siirtojen tekemistä." b) Korvataan 4 kohdassa kolmas alakohta seuraavasti: "Muiden toimielinten, talous- ja sosiaalikomitean sekä alueiden komitean esittämät ehdotukset määrärahojen siirtämisestä luvusta toiseen toimitetaan budjettivallan käyttäjälle ilman eri toimenpiteitä; komissio voi liittää näihin ehdotuksiin lausuntonsa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivään syyskuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 1994. Neuvoston puolesta Puheenjohtaja F.-CH. ZEITLER () EYVL N:o C 254, 1.10.1992, s. 5 EYVL N:o C 56, 24.2.1994, s. 5 () EYVL N:o C 329, 6.12.1993, s. 115 () EYVL N:o C 342, 23.12.1992, s. 1